2. ΑΠΟΦΑΣΙΣ ΥΦΥΠΟΥΡΓΟΥ ΑΠΟΚΑΤΑΣΤΑΣΕΩΣ ΣΕΙΣΜΟΠΛΗΚΤΩΝ ΝΗΣΩΝ Αριθ. Δ. 8019 της 9/27 Αυγ. 1954 Περί εφαρμογής της παρ. 12 του άρθρ. 1 του Ν.Δ/τος υπ’ αριθ. 2934/1954 «περί τροποποιήσεως των περί σχεδίων πόλεων κλπ. διατάξεων σχετικών προς την ανοικοδόμησιν των σεισμοπλήκτων Ιονίων Νήσων». Εν όψει της παρ. 12 του Ν.Δ. 2934/1954, 1.Η εξακρίβωσις της θέσεως διαστάσεων και νομικής μορφής των εις την Κτηματικήν ομάδα περιλαμβανομένων ακινήτων γίγνεται δια Κτηματολογίου αποτελουμένου εκ κτηματολογικού διαγράμματος καταρτιζομένου δια της αεροφωτοπογραφικής μεθόδου και εκ κτηματολογικών πινάκων. Ο καθορισμός του εμβαδού εκάστου κτήματος γίγνεται δια εμβαδομετρήσεως επί του κτηματολογικού διαγράμματος. Οι φερόμενοι κύριοι των ακινήτων αναγράφονται βάσει πληροφοριών επί τόπου συγκεντρουμένων υπό της συντασσούσης το Κτηματολόγιον υπηρεσίας 2.Μετά την ως άνω σύνταξιν του κτηματολογίου καλούνται οι ενδιαφερόμενοι όπως λάβουν γνώσιν αυτού και υποβάλλουν ενστάσεις περί διορθώσεως ή συμπληρώσεως του κτηματολογίου καθ’ όσον αφορά τα κτήματα εκάστου τούτων. Η ένστανσις υποβάλλεται προς την επί τόπου αρμοδίαν δια την εφαρμογήν του σχεδίου ρυμοτομίας υπηρεσίαν. 3.Η ως άνω πρόσκλησις γίνεται γενική δια του ημερησίου τύπου δημοσιευομένη δις και εν συνεχεία εις δύο εφημερίδας των Αθηνών και εις τας τοπικάς εφημερίδας. 4.Δια την υποβολήν των ως άνω ενστάσεων τάσσεται προθεσμία ουχί έλαττον των δέκα ημερών. Η προθεσμία είναι ανατρεπτική έστω και αν τυχόν αύτη δεν ορίζεται εις τας προσκλήσεις. 5.Δια το τύποις παραδεκτόν της ενστάσεων δι’ ης αμφισβητείται η κυριότης ή η επικαρπία των εις την Κτηματικήν Ομάδα περιληφθέντων ακινήτων, ο ενιστάμενος οφείλει, κατά Νόμον, να καταθέση εντός της αυτής ως άνω προθεσμίας αγωγήν και να προσκομίση εντός της αυτής προθεσμίας κεκυρωμένον αντίγραφον της αγωγής εις την ως ανωτέρω αρμοδίαν υπηρεσίαν. Παράλειψις εμπροθέσμου ως άνω καταθέσεως της αγωγής ή προσκομίσεως του αντιγράφου αυτής εις την υπηρεσίαν καθιστά κατά Νόμον, απαράδεκτον την ένστασιν. Δεν συντρέχει περίπτωσις καταθέσεως αγωγής κλπ., ως ανωτέρω εάν ο τε φερόμενος εν τω κτηματολογίω ως κύριος και ο ενιστάμενος συμφωνούν περί των δικαιωμάτων αυτού. Η συμφωνία αύτη, εκδηλούται δια δηλώσεως αμφοτέρων προς την αρμοδίαν ως άνω υπηρεσίαν. 6.Μετά την παρέλευσιν της ως άνω (εδάφ. 4) ανατρεπτικής προθεσμίας η αρμοδία επί της εφαρμογής του σχεδίου υπηρεσία προβαίνει βάσει των υποβληθεισών τυχόν ενστάσεων και εφ’ όσον αύται συνοδεύονται και δια του κατά το εδάφ. 5 της παρούσης αντιγράφου της αγωγής εις την συμπλήρωσιν του κτηματολογίου δια της αναγραφής εν αυτώ και των ενισταμένων ως φερομένων κυρίων άνευ διαγραφής των αρχικών τοιούτων και της σημειώσεως εν αυτώ της διεκδικήσεως ταύτης. Εν περιπτώσει συμφωνίας μεταξύ των ενδιαφερομένων περί της επενεκτέας διορθώσεως ή συμπληρώσεως του κτηματολογίου, εκδηλουμένης ως ανωτέρω (εδαφ. 5)η υπηρεσία προβαίνει εις την τοιαύτην διόρθωσιν ή συμπλήρωσιν. Εν περιπτώσει αμφισβητήσεως απλώς του εμβαδού του κτήματος και όχι των ορίων αυτού, επαναλαμβάνεται η επί του διαγράμματος εμβαδομέτρησις και εν περιπτώσει διακριβώσεως σφάλματος μετρήσεως διορθούται τούτο υπό της αρμοδίας ως άνω υπηρεσίας. Μετά τας ανωτέρω συμπληρώσεις ή διορθώσεις, το κτηματολόγιον κυρούται υπό της επί τόπου αρμοδίας δια την εφαρμογήν του σχεδίου της πόλεως Αρχής και καθίσταται οριστικόν επιφέρον τας κατά το άρθρ. 51 του Ν.Δ. της 17.7.1923 «περί σχεδίων πόλεων κλπ.» ως τούτο αντεκατεστάθη δια του Ν.Δ. 2934/1954 «περί τροποποιήσεως των περί σχεδίων πόλεων κλπ. διατάξεων και ειδικών τινών διατάξεων σχετικών προς την ανοικοδόμησιν των σεισμοπλήκτων νήσων» συνεπείας. (Μετά την σελ. 544,02(α) Σελ. 544,021 215-129 Σχέδια πόλεων Ιονίων Νήσων 23.Ε.ε.2 23.Ε.ε.2 Σχέδια πόλεων Ιονίων Νήσων 